En kvinde er blevet groft overfaldet og udsat for hjemmerøveri, oplyser Midt- og Vestsjællands Politi.

Klokken 14.51 modtog politiet en anmeldelse fra pårørende til en 25-årig kvinde fra Asnæs om, at hun var blevet overfaldet af to mænd, der efter tyveri af bl.a. nogle smykker var flygtet fra adressen på Havrevænget, Asnæs, Odsherred.

Politiet kørte hurtigt til stedet, hvor en stærkt chokeret og forslået kvinde blev truffet. To udenlandsk udseende mænd var forsvundet for stedet i ukendt retning og på ukendt måde. De to mænd havde den 25-årige kvinde overrasket i garagen, da hun ville undersøge, hvorfor der kom mærkelige lyde.

Læs også 81-årige Annys værste nat: Kroatisk røverbande gik amok i blodbad under hjemmerøveri

Mændene blev overrasket og overfaldt kvinden med diverse slag og spark mod kroppen, og inden de forlod stedet, var mændene inde i boligen, hvor de fandt nogle smykker samt kontanter i en pung, hvorefter de flygtede fra stedet.

Politiet har ledt efter de to mænd i området med bl.a. patruljehunde og patruljer, men uden at finde dem. Desuden er stedet blevet undersøgt grundigt for spor efter de to mænd, der af offeret blev beskrevet på denne måde:

A: Mand, Ikke etnisk dansker af udseende, 30-35 år, Hudfarve: Brun, Talte: Dansk med accent, Iført: sort kasket

B: Mand, Ikke etnisk dansker af udseende, 30-35 år, Hudfarve: Brun, Hårfarve: Sort, Hårlængde: Kort, Talte: Dansk med accent.

Læs også Fire drenge i grotesk hjemmerøveri: Stjal hvaltænder og gennemtævede 88-årig mand

Politiet behandler sagen som et hjemmerøveri og skal i den anledning rutinemæssigt afhøre offeret igen i dag.

Eventuelle oplysninger om overfaldet kan gives til politiet på tlf. 114.